б)общият брой на работниците на всеки производствен обект, разположен в тези зони за развитие и промишлени зони, в които се обработват или преработват такива продукти, включва сирийски бежанци, чийто дял е равен на най-малко 15 % през първата и втората година след влизането в сила на настоящото приложение, и на най-малко 25 % от началото на третата година след влизането в сила на настоящото приложение. Съответният дял се изчислява в който и да е момент след влизането в сила на настоящото приложение, а след това — на годишна база, като се взема предвид броят на сирийските бежанци, които имат легална и достойна работа на база еквивалент на пълно работно време и са получили разрешително за работа, валидно за период от минимум дванадесет месеца съгласно приложимото законодателство на Йордания.

2.Компетентните органи на Йордания следят за спазването на условията, посочени в параграф 1, предоставят номер на разрешение на износителите на продукти, отговарящи на тези условия, и незабавно го оттеглят, ако условията вече не са изпълнени.

б) Доказателство за произход

3.Доказателството за произход, изготвено в съответствие с настоящото приложение, трябва да съдържа следния текст на английски език: ‘Derogation – Annex II(a) of Protocol 3 – name of the Development Zone or industrial area and authorisation number granted by the competent authorities of Jordan’.(„Дерогация — приложение IIa към протокол 3 — наименование на зоната за развитие или промишлената зона и номер на разрешението, предоставено от компетентните органи на Йордания“.)

в) Административно сътрудничество

4.Когато в съответствие с член 33, параграф 5 от настоящия протокол, изменен с Решение № 1/2006 на Съвета за асоцииране ЕС—Йордания от 15 юни 2006 г., митническите органи на Йордания уведомят Европейската комисия или отправилите искането митнически органи на държавите — членки на Европейския съюз („ЕС“) за резултатите от проверката, те уточняват, че продуктите, посочени в член 2, отговарят на условията, посочени в параграф 1.

5.Ако процедурата по проверка или каквато и да е друга налична информация покаже, че посочените в параграф 1 условия не са изпълнени, Йордания, по своя инициатива или по искане на Комисията или на митническите органи на държавите — членки на ЕС, провежда подходящи разследвания или организира провеждането на такива разследвания с необходимата бързина за установяване и предотвратяване на тези нарушения. За тази цел Комисията или митническите органи на държавите — членки на ЕС, могат да участват в разследванията.

г) Докладване, мониторинг и преглед

6.Всяка година след влизането в сила на настоящото приложение Йордания представя на Европейската комисия доклад за действието му и резултатите от него, включително статистически данни за производството и износа на 8-цифрово ниво или най-високата налична степен на подробност, и списък с предприятията, които произвеждат в зоните за развитие и промишлените зони, като посочва процента сирийски бежанци, заети във всяка една от тях по години. Страните извършват съвместен преглед на тези доклади и на всички въпроси, свързани с прилагането и мониторинга на настоящото приложение, в рамките на съществуващите органи, създадени съгласно Споразумението за асоцииране, и по-специално в рамките на Подкомитета по промишленост, търговия и услуги. Страните обмислят също възможността за включване на съответните международни организации, като например Международната организация на труда (МОТ) и Световната банка, в процеса на мониторинг.

7.Четири години след влизането в сила на настоящото приложение страните извършват междинен преглед, за да преценят дали са необходими изменения с оглед на натрупания опит от прилагането на настоящото приложение, като въз основа на този междинен преглед Комитетът за асоцииране може да разгледа възможността за евентуални изменения в настоящото приложение.

8.След като Йордания постигне целта си за улесняване на по-масовото участие на сирийски бежанци на официалния пазар на труда чрез издаването на общо около 200 000 разрешения за работа на сирийски бежанци, страните ще разгледат възможностите за по-нататъшно опростяване на разпоредбите на настоящото приложение чрез премахване на посочените в параграф 1 условия относно мястото на производство и използването на труда на сирийските бежанци в съответните производствени обекти. За тази цел Комитетът за асоцииране може да изменя настоящото приложение.

д) Временно преустановяване

9.a)ЕС може да сезира Комитета за асоцииране ако счете, че няма достатъчно доказателства, че Йордания или който и да е конкретен производствен обект, отговарят на условията, посочени в параграф 1. В такъв случай при сезирането се посочва дали неспазването на условията, посочени в параграф 1, е по вина на Йордания или на който и да е конкретен производствен обект.

б)Ако в срок от 90 дни след сезирането му Комитетът за асоцииране не обяви, че e гарантирано спазването на условията, посочени в параграф 1, или не измени настоящото приложение, прилагането на настоящото приложение се преустановява. Степента на преустановяване съответства на посочената от ЕС при сезирането на Комитета за асоцииране.

в)Комитетът за асоцииране може също така да реши да удължи 90-дневния срок, в който преустановяването поражда действие, ако Съветът за асоцииране не е предприел някое от действията, посочени в буква б), в рамките на така удължения период от време.

г)Прилагането на настоящото приложение може да бъде възобновено, ако Комитетът за асоцииране вземе такова решение.

д)В случай на преустановяване на прилагането настоящото приложение продължава да се прилага за срок от 4 месеца по отношение на стоки, които преминават транзитно или са временно складирани в митнически складове или свободни зони в ЕС към датата на временното преустановяване на прилагането на приложението и за които надлежно е било изготвено доказателство за произход в съответствие с разпоредбите на настоящото приложение преди датата на временното преустановяване.

е. Защитен механизъм

10.Ако даден продукт, посочен в член 2 и ползващ се от прилагането на настоящото приложение, се внася в толкова големи количества и при такива условия, че причинява или заплашва да причини сериозна вреда за производителите от ЕС на подобни или пряко конкурентни продукти на цялата територия на ЕС или на част от нея или да доведе до сериозни смущения в който и да е сектор на икономиката на ЕС в съответствие с членове 24 и 26 от Споразумението, ЕС може да отнесе въпроса за разглеждане до Комитета за асоцииране. Ако в срок от 90 дни след като бъде сезиран, Комитетът за асоцииране не вземе решение за прекратяването на тази сериозна вреда, заплаха от вреда или сериозни смущения или ако не е намерено друго задоволително решение, прилагането на настоящото приложение се преустановява по отношение на съответния продукт, докато Комитетът за асоцииране приеме решение, с което обявява, че сериозната вреда, заплахата от вреда или сериозните смущения са преустановени са приключили, или докато страните не постигнат приемливо решение и уведомят за него Комитета по асоцииране.

ж) Влизане в сила и прилагане